സവര്ക്കറെയും ഗോള്വാള്ക്കറെയും അനുകൂലിച്ച എസ്എഫ്ഐക്കെതിരെ കെഎസ്യുവിന്റെ പ്രതിഷേധം കാലം കഴിയുന്തോറും സംഘിയേത് സഖാവേതെന്ന് തിരിച്ചറിയാന് കഴിയില്ല ഡോ. പി. സരിന് പാലക്കാട്: സവര്ക്കറെയും ഗോള്വാക്കറെയും അനുകൂലിച്ച എസ്എഫ്ഐക്കെതിരെ കെഎസ്യുവിന്റെ പ്രതിഷേധം. കേരള യുണിവേഴ്സിറ്റി യൂണിയന് ചെയര്മാന് കാക്കി ട്രൌസര് അയച്ചുകൊടുത്തുകൊണ്ടായിരുന്നു കെഎസ്യുവിന്റെ പ്രതിഷേധം. കെഎസ്യുവിന്റെ പ്രതിഷേധ പരിപാടി യൂത്ത് കോണ്ഗ്രസ്സ് സംസ്ഥാന സെക്രട്ടറി ഡോ. സരിന് ഉദ്ഘാടനം ചെയ്തു. സ്വാതന്ത്ര്യ സമര ചരിത്രത്തെയും സ്വാതന്ത്ര്യ ദിനാഘോഷത്തെയും അകറ്റി നിര്ത്തിയിരുന്നവരാണ് ആര്എസ്എസും സിപിഎമ്മും സവര്ക്കറെയും ഗോള്വാള്ക്കറെയും പാഠ്യപദ്ധതിയിലുള്പ്പെടുത്തിയതോടെ ഇവരുടെ രഹസ്യ ബാന്ധവം പരസ്യമായി എന്നു മാത്രം. ആര്എസ്എസും സിപിഎമ്മും എന്നും ഒരേ നാണയത്തിന്്റെ ഇരുവശങ്ങളാണ്. സവര്ക്കറെയും ഗോള്വാള്ക്കറെയും അംഗീകരിച്ച എസ്എഫ്ഐക്ക് ചേരുന്നത് കാക്കി ട്രൗസര് തന്നെയാണ്. 5 വര്ഷത്തിലേറെയായി സൈലന്്റ് ഫെഡറേഷനായിരുന്നവര് ഇപ്പോള് സവര്ക്കര് ഫെഡറേഷനായി. വാചകം കൊണ്ട് വഴിതെറ്റിക്കുന്ന നയം സിപിഎമ്മും എസ്എഫ്ഐയും എക്കാലവും തുടരും. ഈ നയത്തെ ചെറുക്കാന് കെഎസ്യു പ്രാപ്തമാണെന്നും ഡോ. സരിന് പറഞ്ഞു. ഹെഡ്പോസ്റ്റോഫീസിനു മുമ്ബില് നടന്ന പ്രതിഷേധ പരിപാടിയില് ജില്ലാ പ്രസിഡണ്ട് അജയഘോഷ് അദ്ധ്യക്ഷത വഹിച്ചു. അജാസ്, വൗജവിജയകുമാര്, നിഖില് കണ്ണാടി, വിഷ്ണു, ശ്യാം ദേവദാസ് എന്നിവര് നേതൃത്വം നല്കി.